**Calendarul admiterii în învățământul dual**

**pentru calificări profesionale de nivel 3, conform Cadrului național al calificărilor**

**pentru anul școlar 2018-2019**

|  |  |
| --- | --- |
| **Data limită/ Perioada** | **ACTIVITATEA** |
| **Pregătirea admiterii** | |
| 13 februarie 2018 | Transmiterea, de către unitățile de învățământ care au ofertă educațională pentru învățământul dual, spre aprobare, la Inspectoratul Școlar Județean/ al Municipiului București (ISJ/ ISMB), a propunerii privind componența *Comisiei de admitere* din unitatea de învățământ care organizează învățământ dual, avizată de *Consiliul de administrație* al unității de învățământ. |
| 16 februarie 2018 | Transmiterea, de către ISJ/ ISMB către unitățile de învățământ care au ofertă educaţională pentru învățământulul dual, a aprobării *Comisiei de admitere* din unitatea de învățământ care organizează învățământ dual. |
| 20 februarie 2018 | Elaborarea de către unitățile de învățământ care au ofertă educaţională pentru învățământul dual, împreună cu operatorii economici/ instituțiile publice partenere, a **Procedurii de admitere.**  Procedura de admitere, aprobată de Consiliul de administrație al unității de învățământ care are ofertă educaţională pentru învăţământul dual, este transmisă de aceasta, spre avizare, la ISJ/ ISMB. |
| 27 februarie 2018 | ISJ/ ISMB transmite unităților de învățământ care au ofertă educaţională pentru învățământul dual, avizul pentru Procedura de admitere.  Afișarea, la sediul unităților de învățământ care au ofertă educaţională pentru învățământul dual, a Procedurii de admitere, a numărului de locuri propuse pe domenii de pregătire și calificări profesionale pentru învățământul dual, a perioadelor de înscriere pentru anul școlar 2018-2019 și a calendarului probelor de admitere. **Se vor afișa informații privind probele de admitere *și se va menționa în mod expres*** faptul că se vor organiza probe de admitere doar în situația în care numărul candidaților înscriși la unitatea de învățământ este mai mare decât numărul de locuri disponibile, sau, după caz, independent de numărul de candidați înscriși pe numărul de locuri disponibile la solicitarea operatorilor economici parteneri, cu precizarea datelor planificate pentru eventualele probe de admitere organizate în prima și a doua etapă de admitere, conform prezentului calendar. **De asemenea, se va menționa în mod expres dacă se organizează probe de admitere eliminatorii.** |
| 1 martie 2018 | Transmiterea de către *Comisia Națională de Admitere* a modelului fișei de opțiuni pentru învățământul dual - anexă la fișa de înscriere în învățământul profesional. |
| 2 mai 2018 | Afișarea ofertei educaţionale pentru învăţământul dual **aprobate**, concretizată în domenii de pregătire și calificări profesionale, cu evidențierea operatorilor economici parteneri și a locurilor de practică disponibile la fiecare dintre aceștia, la sediul unităților de învățământ gimnazial și la sediul unităților de învățământ cu ofertă educațională pentru învățământul dual.  Crearea bazei de date la nivelul fiecărei unități de învățământ gimnazial și la nivel județean, cuprinzând datele personale ale elevilor de clasa a VIII-a, în Sistemul Informatic Integrat al Învățământului din România (SIIIR), prin verificarea și corectarea, după caz, a informațiilor privind elevii și formațiunile de studiu la care aceștia sunt asociați.  Tipărirea informațiilor despre admitere în Broșura care cuprinde informaţii despre admiterea în învățământul liceal, în învăţământul profesional de stat şi în învăţământul dual pentru anul școlar 2018-2019, într-o secțiune distinctă. |
| 7 mai 2018 | Transmiterea în unitățile de învățământ gimnazial a broșurilor cuprinzând informațiile legate de admiterea în învățământul liceal, în învățământul profesional de stat şi în învăţământul dual pentru anul școlar 2018- 2019.  Afișarea în unitățile de învățământ gimnazial a graficului ședințelor de completare a opțiunilor din Fișa de înscriere în învățământul profesional de stat şi în învăţământul dual, de către absolvenții clasei a VIII-a și părinții acestora. |
| 14 mai 2018 | Transmiterea la Ministerul Educației Naționale a broșurilor care cuprind informaţii despre admitere ale fiecărui județ/municipiului București, în versiune electronică și tipărită. |
| **Informarea și consilierea elevilor cu privire la oportunitatea de continuare a studiilor**  **în învățământul dual** | |
| 19 februarie –  2 martie 2018 | Informarea de către ISJ/ ISMB a unităților de învățământ gimnazial din județele care au plan de școlarizare pentru învățământul dual, despre posibilitatea continuării studiilor de către absolvenții claselor a VIII-a în învățământul dual, dar şi în învăţământul profesional de stat. Se vor prezenta următoarele:  - aspecte specifice privind organizarea și funcționarea învățământului dual;  - calendarul și modul de organizare și desfășurare a admiterii în învățământul dual;  - posibilitatea continuării studiilor **după** finalizarea învățământului dual, dar şi după finalizarea învăţământului profesional de stat. |
| 26 februarie –  30 martie 2018 | Unitățile de învățământ care își propun să școlarizeze în învățământul dual în anul școlar 2018-2019 organizează, în colaborare cu operatorii economici parteneri de practică, acțiuni privind:   * promovarea învățământului profesional și tehnic în general și a modului de organizare și funcționare a învățământului dual, în special, informare privind condițiile de acces la învățământul dual şi beneficiile acestei forme de pregătire profesională; * popularizarea ofertei educaţionale pentru învățământul dual, oportunitățile de pregătire prin învățământul dual, perspectivele de angajare, condițiile de admitere. |
| 5 martie –  18 mai 2018 | **Fiecare unitate de învățământ** care, în anul școlar 2017-2018, școlarizează elevi în clasa a VIII-a învățământ gimnazial, organizează și desfășoară activități de orientare și consiliere cu elevii de clasa a VIII-a, cu accent pe **conștientizarea cerințelor pieței muncii și a oportunităților pentru carieră și pe continuare a pregătirii prin învățământul dual**, dar şi prin învăţământul profesional de stat. Activitățile de orientare și consiliere se derulează cu sprijinul consilierilor școlari ai Centrului Județean de Resurse și de Asistență Educațională (CJRAE) /Centrului Municipiului București de Resurse și Asistență Educațională (CMBRAE) și **urmăresc pregătirea înscrierii elevilor în învățământul dual**, dar şi în învăţământul profesional de stat. |
| 10- 31 mai 2018 | Ședințe de instruire organizate de toate unitățile de învățământ gimnazial, cu părinții și elevii de clasa a VIII-a, pentru prezentarea procedurilor de admitere și a planului de școlarizare la învățământul dual, dar şi la învăţământul profesional de stat. **În județele care au plan de școlarizare în învățământul dual, se prezintă, în mod obligatoriu, aspectele specifice privind învățământul dual.** |
| 7-18 mai 2018 | **ISJ/ ISMB** organizează **târgul ofertelor educaționale**. Pentru prezentarea ofertei educaţionale în cadrul acestui eveniment, unitățile de învățământ care au ofertă educaţională pentru învățământul dual și pentru învățământul profesional de stat, vor implica și operatorii economici parteneri. Târgul ofertelor educaționale va avea și o secțiune dedicată ofertei educaţionale la nivel regional. |
| 8 iunie 2018 | Transmiterea de către fiecare unitate de învăţământ gimnazial către comisia de admitere judeţeană/ a municipiului Bucureşti a bazei de date cuprinzând mediile generale de absolvire ale absolvenţilor clasei a VIII-a, precum şi a listei elevilor corigenţi, repetenţi, cu situaţia neîncheiată sau exmatriculaţi, prin completarea acestor informații în aplicația informatică centralizată. |
| 11 iunie 2018 | Transmiterea de către comisiile de admitere judeţene/ a municipiului Bucureşti către Comisia naţională de admitere a bazei de date cuprinzând mediile generale de absolvire ale absolvenţilor clasei a VIII-a, prin confirmarea finalizării operațiunilor specifice completării acestor date în aplicația informatică centralizată. |
| **Proba de verificare a cunoștințelor de limbă modernă sau maternă**  **-** numai pentru situațiile în care oferta educaţională aprobată cuprinde clase cu predare în limbile minorităților naționale sau clase cu predare în regim bilingv a unei limbi moderne  - pentru candidații interesați de înscrierea la unitățile de învățământ/ clasele cu predare în limbile minorităților naționale, care nu au studiat în gimnaziu în limba maternă respectivă  *(calendar și organizare comune pentru înscrierea în învățământul liceal, profesional de stat şi dual)* | |
| 10 - 11 mai 2018 | Eliberarea/ transmiterea anexelor fișelor de înscriere pentru candidații care doresc să participe la probe de verificare a cunoștințelor de limbă modernă sau maternă.  ***Notă:*** *Se va utiliza același model de anexă la fișa de înscriere ca cel aprobat ca anexă la fișa de înscriere pentru admiterea în învățământul liceal (“Anexa la fișa de înscriere pentru participarea la probele de aptitudini sau la probele de verificare a cunoștințelor de limbă modernă sau maternă”).* |
| 14 - 15 mai 2018 | Înscrierea candidaților pentru probele de verificare a cunoștințelor de limbă modernă sau maternă.  ***Notă****: Înscrierea se va realiza la unitățile de învăţământ stabilite de către comisia de admitere județeană/ a municipiului București ca centre pentru probele de verificare a cunoștințelor de limbă modernă sau maternă.* |
| 16 - 18 mai 2018 | Desfășurarea probelor de verificare a cunoștințelor de limbă modernă sau maternă.  ***Notă****: Probele de verificare a cunoștințelor de limbă modernă sau maternă se organizează la centrele stabilite de Comisia de admitere județeană/ a municipiului București.* |
| 22 mai 2018 | Comunicarea rezultatelor la probele de verificare a cunoștințelor de limbă modernă sau maternă.  Depunerea contestațiilor la probele de verificare a cunoștințelor de limbă modernă sau maternă, acolo unde metodologia permite acest lucru. |
| 25 mai 2018 | Comunicarea rezultatelor finale, după contestații, la probele de verificare a cunoștințelor de limbă modernă sau maternă.  Transmiterea, către comisia de admitere județeană/ a municipiului București, a listelor cu rezultatele finale la probele de verificare a cunoștințelor de limbă modernă sau maternă, prin completarea acestora în aplicația informatică centralizată. |
| 29 - 31 mai 2018 | Ridicarea/ transmiterea anexelor fișelor de înscriere de la unitățile la care candidații au susținut probele de verificare a cunoștințelor de limbă modernă sau maternă. |
| 6 iunie 2018 | Depunerea/ transmiterea anexelor fişelor de înscriere ale candidaţilor care au participat la probele de verificare a cunoştinţelor de limbă modernă sau maternă, la unităţile de învăţământ gimnazial absolvite. |
| 7 iunie 2018 | Transmiterea de către Comisiile de admitere județene/ a municipiului București, în format electronic, către Centrul Național de Admitere, a listei candidaților care au promovat probele de verificare a cunoștințelor de limbă modernă sau maternă și a rezultatelor acestora la probe, prin introducerea și confirmarea finalizării introducerii acestora în aplicația informatică centralizată. |
| **Admiterea candidaților pentru învățământul special**  *(calendar și organizare comune pentru înscrierea în învățământul liceal, profesional de stat şi dual)* | |
| 5 - 6 iulie 2018 | Înscrierea și repartizarea candidaților pentru învățământul special, utilizând aplicația informatică centralizată.  ***Notă****: Înscrierea și repartizarea candidaților pentru învățământul dual special sunt similare cu cele prevăzute de reglementările pentru învățământul liceal special, incluse în Metodologia de organizare si desfășurare a admiterii în învățământul liceal de stat.* |
| **Înscrierea și admiterea elevilor la învățământul dual** | |
| **Etapa I de admitere în învățământul dual** | |
| 15, 18, 19 iunie 2018 | Secretariatele unităților de învățământ gimnazial completează, la cererea elevilor și a părinților/ reprezentanților legali pentru minorii care solicită înscrierea în învățământul dual, *fișa de înscriere în învățământul profesional de stat*, cu informațiile privind numele și codul unității de învățământ gimnazial, media claselor V-VIII și datele personale ale absolvenților claselor a VIII-a.  Eliberarea, de către unitățile de învățământ gimnazial, a *fișei de înscriere în învățământul profesional de stat*, pentru candidații care solicită înscrierea în învățământul dual, **fără** anexa “*Fișa de opțiuni pentru învățământul dual*”.  La solicitarea candidaților care au susținut și au promovat probele de verificare a cunoștințelor de limbă modernă sau maternă, unitățile de învățământ gimnazial eliberează, împreună cu fișa de înscriere, și anexa fișei de înscriere completată cu rezultatul la proba/ probele de verificare a cunoștințelor de limbă modernă sau maternă.  ***Notă****: Se va elibera o singură fișă de înscriere. Nu se eliberează fișe de înscriere elevilor din clasa a VIII-a cu situația școlară neîncheiată, aflați în stare de corigență sau repetenție.*  *Fișa de opțiuni pentru învățământul dual se eliberează de către unitatea de învățământ care organizează învățământ dual.* |
| 15, 18, 19 iunie 2018 | Înscrierea candidaților la unitățile de învățământ care au ofertă educaţională pentru învățământul dual, pe baza *fișei de înscriere în învățământul profesional de stat,* la care se anexează f*ișa de opțiuni pentru învățământul dual* care se eliberează și se completează la unitatea de învățământ care organizează învățământ dual*.*  ***Notă****: Nu pot fi înscriși candidații cu situația școlară neîncheiată, aflați în stare de corigență sau repetenție.* |
| 19 iunie 2018 | Afișarea, la sediul unităților de învățământ care au ofertă pentru învățământ dual, a listei candidaților înscriși în învățământul dual.  Transmiterea către Comisia județeană de admitere a situației cu numărul de candidați înscriși pentru admiterea în învățământul dual, pentru fiecare calificare profesională. |
| 20 - 21 iunie 2018  Pentru candidații care optează pentru unitățile de învățământ și calificările **la care se organizează probe eliminatorii** | Derularea probelor eliminatorii, în unitățile de învățământ în care s-a decis organizarea acestora, conform graficului stabilit și afișat de fiecare unitate de învățământ care organizează probe eliminatorii. |
| 20 - 21 iunie 2018  Pentru candidații care optează pentru unitățile de învățământ și calificările **la care se organizează probe eliminatorii** | Comunicarea rezultatelor probelor eliminatorii la sediul unității de învățământ care a organizat probe eliminatorii.  În situația în care numărul candidaților admişi în urma probelor eliminatorii este mai mare decât numărul de locuri disponibile, precum și în cazul în care s-a decis susținerea de probe de admitere indiferent de numărul de candidați admişi în urma probelor eliminatorii, se afișează și precizări detaliate privind organizarea probelor de admitere (data, locul de desfășurare, ora, acte necesare pentru înscrierea candidaților, alte detalii organizatorice).  *Rezultatele probelor eliminatorii susținute în cadrul admiterii în învățământul dual se afișează la sfârșitul fiecărei zile, împreună cu precizarea privind posibilitatea înscrierii candidaților respinși, în aceeași etapă de admitere, la o altă unitate de învățământ care organizează învățământ profesional.*  *Secretariatele unităților de învățământ care organizează admiterea în învățământul dual eliberează, la cererea candidaților respinși la probele eliminatorii, fișele de înscriere la învățământul dual în vederea înscrierii la alte unități de învățământ care organizează învățământ profesional.*  *Rezultatele obținute la probele eliminatorii nu pot fi contestate.* |
| 21 - 22 iunie 2018  Pentru candidații care optează pentru unitățile de învățământ și calificările **la care se organizează probe eliminatorii** | Ridicarea, de către candidații respinși la probele eliminatorii, a *fișelor de înscriere la învățământul profesional de stat* de la unitatea de învățământ care a organizat probele.  ***Notă****: În situația în care candidații au completat mai multe opțiuni, inclusiv pentru calificări profesionale la care unitatea de învățământ nu a organizat probe eliminatorii, aceștia nu vor ridica fișele de înscriere, fiind considerați înscriși pentru celelalte calificări profesionale pe care le-au marcat în fișa de înscriere. Candidații vor fi informați că în cazul în care numărul candidaților care se vor înscrie la calificarea/ calificările profesionale pentru care au optat va fi mai mare decât numărul de locuri se va organiza o probă suplimentară de admitere.*  În cazul retragerii fișelor de înscriere de către candidații admiși la preselecție, pe locurile eliberate de aceștia pot fi admiși alți candidați care au susținut proba respectivă de preselecție, în ordinea rezultatelor obținute la această probă. |
| 21 - 22 iunie 2018 | Înscrierea candidaților respinşi la probele eliminatorii la unitățile de învățământ care școlarizează în învățământul profesional de stat, pe baza *fișei de înscriere în învățământul profesional de stat.*  ***Notă****: Nu pot fi înscriși candidații cu situația școlară neîncheiată, aflați în stare de corigență sau repetenție.*  *Înscrierea candidaților respinși la unitățile de învățământ care au organizat probe eliminatorii și care au ridicat fișa de înscriere, se face pe baza aceleiași fișe, prin completarea casetelor pentru următoarea unitate de învățământ și a calificărilor profesionale pentru care optează.* |
| 22 iunie 2018 | Actualizarea și afișarea, la sediul unităților de învățământ care au ofertă educaţională pentru învățământul profesional de stat, inclusiv pentru învăţământul dual, a listei candidaților înscriși la învățământul profesional de stat. Afișarea informațiilor (data, locul de desfășurare, ora, acte necesare de identitate a candidaților, alte detalii organizatorice) privind organizarea probei suplimentare de admitere, la unitățile de învățământ unde numărul de candidați înscriși este mai mare decât numărul locurilor oferite.  Transmiterea către Comisia de admitere județeană/ a municipiului București a situației cu numărul de candidați înscriși la învățământul profesional, inclusiv dual, pe fiecare calificare profesională. |
| 25 - 26 iunie 2018 | Desfășurarea probelor de admitere.  ***Notă****: Probele de admitere se organizează numai la unitățile de învățământ și pentru calificările profesionale pentru care numărul elevilor înscriși este mai mare decât numărul locurilor disponibile sau în cazul în care s-a decis susținerea de probe de admitere indiferent de numărul de candidați înscriși pe numărul de locuri disponibile.* |
| 26 iunie 2018 | Comunicarea rezultatelor la probele de admitere în învățământul dual, de către unitățile de învățământ care au organizat aceste probe.  Depunerea contestațiilor la probele de admitere. Rezultatele obținute la probele eliminatorii și la probele orale nu pot fi contestate. |
| 27 iunie 2018 | Comunicarea rezultatelor la probele de admitere în urma rezolvării contestațiilor, de către unităţile de învăţământ care le-au organizat. |
| 28 iunie 2018 | Calcularea, de către comisiile de admitere din unitățile de învățământ, a mediilor finale de admitere, conform precizărilor de calcul din metodologia de admitere în învățământul dual.  Transmiterea, utilizând aplicația informatică centralizată, la *comisia de admitere județeană/ a municipiului București,* a candidaților declarați admiși și a celor respinși la admiterea în învățământul dual, de către toate unitățile de învățământ, indiferent daca au desfășurat sau nu probe de admitere. |
| 29 iunie 2018 | Validarea, de către *comisia de admitere județeană/ a municipiului București pentru învățământul profesional de stat*, a **candidaților declarați admiși în învățământul dual şi în învățământul profesional de stat. Comunicarea de către unitățile de învățământ profesional a candidaților admiși și a celor respinși la învățământul profesional de stat.**  Afișarea precizărilor privind depunerea dosarelor de înscriere de către candidații admiși, respectiv ridicarea fișelor de înscriere de către candidații respinși. |
| 2 iulie 2018 | Ridicarea fișelor de înscriere în învățământul profesional, de către candidații declarați respinși. Candidații respinși la etapa I de admitere în învățământul profesional și în învățământul dual se pot înscrie în etapa a II-a de admitere în învățământul profesional, în învățământul dual, sau în etapa a II-a de admitere în liceu. |
| 2 - 4 iulie 2018 | Depunerea dosarelor de înscriere, la unitățile de învăţământ la care candidații au fost declarați admiși. |
| 4 iulie 2018 | Transmiterea de către unităţile de învăţământ are au ofertă educațională pentru învăţământul dual a situaţiei locurilor rămase libere în urma neînscrierii candidaţilor admişi în această etapă de admitere. |
| 5 iulie 2018 | Rezolvarea cazurilor speciale de către comisia de admitere județeană/ a municipiului București. Pentru rezolvarea cazurilor speciale, comisia de admitere județeană/ a municipiului București nu va repartiza candidați la calificări profesionale pentru care s-au organizat probe eliminatorii şi/ sau de admitere, decât cu acordul unităților de învățământ respective. |
| 6 iulie 2018 | Comunicarea de către unitățile de învățământ profesional a **candidaților înmatriculați** și a **situației cu locurile rămase libere** în învățământul dual şi în învăţământul profesional, după depunerea dosarelor de înscriere în etapa I de admitere şi rezolvarea cazurilor speciale.  Transmiterea de către *Comisia de admitere în învățământul profesional de stat din unitatea de învățământ*, în format electronic și în scris, către *Comisia de admitere județeană/ a municipiului București* a listelor finale cu **candidații înmatriculați** și a situației locurilor neocupate la învățământul profesional de stat, și, în mod distinct, în învățământul dual. |
| 6 iulie 2018 | Transmiterea de către *comisia de admitere județeană/ a municipiului București, la toate unitățile de învățământ gimnazial* a situației locurilor libere pentru etapa a II-a de admitere la învățământul profesional de stat, cu evidențierea distinctă a celor din învățământul dual. |
| 6 iulie 2018 | Comunicarea către toate unitățile de învățământ gimnazial a listei cu locurile libere pentru etapa a II-a de admitere în învățământul profesional de stat din județ/ municipiul București, cu evidențierea distinctă a celor din învățământul dual.  ISJ/ ISMB afișează și publică pe pagina sa de internet lista locurilor libere pentru etapa a II-a de admitere în învățământul profesional de stat din județ/ municipiul București, cu evidențierea distinctă a celor din învățământul dual. |
| **Etapa a II-a de admitere în învățământul dual** | |
| 31 august –  3 septembrie 2018 | Eliberarea de către unitățile de învățământ gimnazial a *fișelor de înscriere pentru învățământ profesional de stat* (fără anexa: *“Fișa de opțiuni pentru învățământul dual”*, care se eliberează de către unitatea de învățământ care organizează învățământ dual), pentru candidații care nu au participat la etapa I de admitere sau care au participat, dar nu au fost repartizați/ admiși la liceu sau la învățământul profesional sau la învățământul dual, și care solicită să participe la admiterea în învățământul dual în etapa a II-a.  La solicitarea candidaților care au susținut și au promovat probele de verificare a cunoștințelor de limbă modernă sau maternă, unitățile de învățământ gimnazial eliberează, împreună cu fișa de înscriere, și anexa fișei de înscriere completată cu rezultatul la proba/ probele de verificare a cunoștințelor de limbă modernă sau maternă.  Înscrierea elevilor la unitățile de învățământ care au ofertă pentru învățământul dual și la care au rămas locuri libere în urma etapei I de admitere, pe baza *fișelor de înscriere în învățământul profesional de stat,* la care se anexează f*ișa de opțiuni pentru învățământul dual* care se eliberează și se completează la unitatea de învăţământ care organizează învățământ dual.  ***Notă***: *Se va elibera o singură fișă de înscriere*. |
| 3 septembrie 2018 | Afișarea, la sediul unităților de învățământ care au ofertă pentru învăţământul dual, a listei candidaților înscriși în învățământul dual. În situația în care numărul candidaților înscriși la unitatea de învățământ este mai mare decât numărul de locuri disponibile, precum și în cazul în care s-a decis susținerea de probe de admitere indiferent de numărul de candidați înscriși pe numărul de locuri disponibile, se afișează și precizări detaliate privind organizarea probelor de admitere (data, locul de desfășurare, ora, acte necesare pentru înscrierea candidaților, alte detalii organizatorice).  Transmiterea către *Comisia de admitere județeană/ a municipiului București* a situației cu numărul de candidați înscriși la învățământul dual, pe fiecare calificare profesională. |
| 4 - 6 septembrie 2018 | Derularea probelor de admitere, conform graficului afișat.  ***Notă****: Probele de admitere se organizează numai la unitățile de învățământ și la calificările profesionale pentru care numărul celor înscriși este mai mare decât numărul locurilor disponibile sau în cazul în care s-a decis susținerea de probe de admitere indiferent de numărul de candidați înscriși pe numărul de locuri disponibile.*  *Rezultatele la eventualele probe eliminatorii organizate în cadrul admiterii în învățământul dual vor fi comunicate candidaților în aceeași zi, după susținerea probelor.*  *Rezultatele probelor eliminatorii susținute în cadrul admiterii în învățământul dual, se comunică la sfârșitul fiecărei zile împreună cu precizarea privind posibilitatea înscrierii candidaților respinși, în aceeași etapă de admitere, la o altă unitate de învățământ care are ofertă pentru învățământ profesional, până la termenul stabilit prin calendarul admiterii în învățământul profesional.*  *Secretariatele unităților de învățământ care organizează admiterea în învățământul dual eliberează, la cererea candidaților respinși la probele eliminatorii, fișele de înscriere la învățământul dual de stat în vederea înscrierii la alte unități de învățământ care organizează învățământ profesional sau învățământ dual.*  *Rezultatele obținute la probele eliminatorii nu pot fi contestate.* |
| 6 septembrie 2017 | Afișarea rezultatelor la probele de admitere în învățământul dual, la sediul unităților de învățământ care au organizat aceste probe.  Depunerea contestațiilor la probele de admitere. Rezultatele obținute la probele eliminatorii și la probele orale nu pot fi contestate. |
| 6 septembrie 2017 | Comunicarea rezultatelor la probele de admitere în urma rezolvării contestațiilor, de către unităţile de învăţământ care au organizat admiterea.  Calcularea, de către comisiile de admitere din unitățile de învățământ, a mediilor finale de admitere, conform precizărilor de calcul din metodologia de admitere în învățământul dual.  Comunicarea de către unitățile de învățământ profesional care organizează învățământ dual a candidaților admiși și a celor respinși, în ordinea descrescătoare a mediei de admitere în învățământul dual.  Afișarea precizărilor privind depunerea dosarelor de înscriere de către candidații admiși, respectiv ridicarea fișelor de înscriere de către candidații respinși și repartizarea acestora de către *Comisia de admitere județeană/ a municipiului București.*  Transmiterea, la *Comisia de admitere județeană/ a municipiului București,* a listei candidaților declarați admiși și a celor respinși la admiterea în învățământul profesional de stat, și, în mod distinct, în învățământul dual, de către toate unitățile de învățământ, indiferent dacă au desfășurat sau nu probe de admitere.  Afișarea pe pagina de internet a ISJ/ ISMB și transmiterea de către *Comisia de admitere județeană/ a municipiului București*, la toate unitățile de învățământ gimnazial, a situației locurilor libere în învățământul profesional de stat, cu evidențierea distinctă a celor din învățământul dual, pentru care se va face repartizarea de către comisia de admitere județeană/ a municipiului București.  Afișarea, în fiecare unitate de învățământ gimnazial, a situației cu locurile libere în învățământul dual și în învățământul profesional. |
| 7 septembrie 2018 | Repartizarea de către Comisia de admitere județeană/ a municipiului București a absolvenților clasei a VIII-a care nu au participat sau nu au fost repartizați în etapele anterioare, care nu s-au înscris în perioada prevăzută de calendar sau care și-au încheiat situația școlară ulterior etapelor anterioare.  ***Notă***: *La unitățile de învățământ la care s-au derulat probe de admitere, repartizarea absolvenților care nu au susținut aceste probe se poate realiza numai la solicitarea scrisă a unităților de învățământ respective și a operatorilor economici parteneri, adresată Comisiei de admitere județeană/ a municipiului București.*  Depunerea de către absolvenți a dosarelor de înscriere la unitățile școlare la care au fost repartizați. |
| 7 septembrie 2018 | Actualizarea și afișarea, la sediul unităților de învățământ care au ofertă pentru învățământul profesional de stat şi învăţământ dual, a listelor candidaților înscriși la învățământul profesional de stat și în învățământul dual.  Transmiterea către Centrul Național de Admitere a rezultatelor repartizării. |